يوهانس كيبلر ( Johannes Kepler - نطق: [ˈkʰɛplɐ] ) (اتولد 27 ديسمبر 1571م - مات 15 نوفمبر 1630م) كان عالم رياضيات وفلك وعالم تنجيم المانى. كان من اهم العلماء اللى ساهموا فى الثوره العلميه اللى حصلت فى القرن السبعتاشر. فى مشواره العلمى كيبلر اشتغل مدرس رياضيات فى مدرسة تعليم ثانوى فى جراز فى النمسا. كان مساعد للعالم الفلكى المشهور تيخو براهى. كيبلر عاش فى فترة مكنش فيه فرق بين علم الفلك وعلم التنجيم, بس كان فيه فرق كبير بين علم الفلك وعلم الفيزيا. عشان كان مساعد تيخو براهى ورث عنه المرصد بتاعه درس مسار كوكب المريخ وحاول يعمل نموذج هندسى لحركة الكوكب ده حوالين الشمس. بعد كده اكتشف ان نموذج المسار الاهليجى مش الدائرى هوا اللى بيحقق النتايج بدقة كبيرة. بحيس الشمس تكون فى واحدة من بؤرتين الاهليج. معروف بقوانينه المشهورة(قوانين كيبلر) اللى وصف بيها حركة الكواكب. شغله بعد كده اتجمع فى كتب استرونيما نوفا Astronomia nova: اللى جمع فيه بحوثه اللى عملها لمدة عشر سنين على حركة كوكب المريخ كتاب انسجام العوالم: Harmonices Mundi: اللى بيوصف الهيرمونى الانسجام بين الحاجات واخر جزء من الكتاب ده مرتبط بالقانون التالت لحركة الكواكب اللى عملها) الكتب دى كانت واحدة من الاساسات فى قانون الجذب العام لاسحاق نيوتن.